રથયાત્રાના દિવસે બે લાખ ઉપરણાનો પ્રસાદ વહેંચાશે. ભાવિકોને ૩૦,૦૦૦ કિલો મગ, ૫૦૦ કિલો જાંબુ, ૩૦૦ કિલો કેરી, ૪૦૦ કિલો કાકડી અને દાડમનો પ્રસાદ વહેંચાશે. ભગવાનને જે વિશિષ્ટ ભોગ ધરાવાશે તેમાં ૨૫૦૦ કિલો ચોખા, ૬૦૦ કિલો દાળ, ૧૪૦૦ કિલો ડ્રાયફ્રૂટ અને ૧૫૧ ડબા ઘીનો ઉપયોગ કરાનાર છે. જગન્નાથજી મંદિરનાં મહંત દિલીપદાસજી મહારાજે અપીલ કરી છે કે રથયાત્રાની પરંપરા મુજબ બધા જ શ્રદ્ધાળુ એમાં હર્ષોલ્લાસપૂર્વક ભાગ લઇ પ્રેમ-ભક્તિ, સદ્‌ભાવના, ભાઇચારા અને શાંતિપૂર્ણ વાતાવરણમાં ઉજવે. રથયાત્રા એ ભારતીય લોકસંસ્કૃતિનું સર્વોચ્ચ પ્રતીક છે.